《季冬送户部郎中使黔府选补》
唐代·卢僎

握镜均荒服，分衡得大同。征贤一台上，补吏五谿中。

雨露将天泽，文章播国风。汉庭暌直谅，楚峡望清通。

马逐霜鸿渐，帆沿晓月空。还期凤池拜，照耀列星宫。

作者简介：[唐]（约公元七〇八年前后在世）字不详，相州临漳人。生卒年均不详，约唐中宗景龙中前后在世。自闻喜尉入为学士。终吏却员外郎。馔工诗，所作今存十四首。（见《全唐诗》）